# Nisha Ayub

Nisha Ayub (Malaca, Malàisia, 5 d'abril de 1979) és una activista malàisia pels drets de les persones transgènere.

## Biografia

Nascuda a Malaca, es va identificar en el gènere femení de molt jove i va prendre consciència que volia seguir-ho sent quan tenia nou anys. La seva família va intentar corregir el seu comportament.
Transgènere a edat adulta, es va convertir en treballadora sexual per tal de satisfer tant les seves necessitats com les de la seva família. L'any 2000, la policia religiosa la va aturar perquè anava vestida com una dona, i un tribunal de la xària la va condemnar a tres mesos de presó perquè es convertís en un «veritable home musulmà». A la presó, va ser víctima d'assetjament i d'agressions sexuals. Va intentar suïcidar-se a la presó, així com després de sortir-ne.
L'any 2007, va començar a fer prevenció contra la SIDA a Kuala Lumpur, abans de consagrar-se en la defensa dels drets dels transgènere. L'any 2014 va crear la fundació SEED per a l'ajuda dels transgènere i de les persones marginalitzades. A més, l'any 2010 va crear l'associació Justice for Sisters, que lluitava contra una llei que prohibia els homes vestir-se com dones. Un informe de l'Alt Tribunal de justícia de 2014 titllaria aquesta llei de «discriminatòria i inconstitucional» així com «inhumana».
Va declarar:
| « | Em podeu tallar els cabells, em podeu despullar, em podeu privar de la meva dignitat, i fins i tot matar-me. Però no el que no podreu fer mai és treure'm la identitat de persona transgènere. | » |
| — Nisha Ayub |||
Ayub porta uns cursos de formació sobre l'orientació sexual i els crims d'odi en grups governamentals, empreses i en la societat civil. Ha rebut amenaces de mort i patit agressions al carrer.
L'any 2016, va rebre el Premi Internacional Dona Coratge, que va acceptar «en nom de totes les dones transgènere». John Kerry va retre un homenatge al seu activisme en entregar-li el premi. Nisha Ayub és la primera persona transgènere que ha rebut aquest premi.

## Distincions

* Asia LGBT Milestone Awards (ALMA) 2015: heroïna de l'any
* Premi Alison Des Forges de la militància concedit per la Human Rights Watch 2015
* Premi Internacional Dona Coratge 2016

## Referències

* 1 2 3 (anglès) Boo Su-Lyn, 10 things about: Nisha Ayub, transgender activist, The Malay Mail, 24 abril 2016.
* 1 2 3 4 (anglès) Kirstie McCrum, « Transgender woman sexually abused in male prison says the fight for equality continues », The Daily Mirror, 30 mars 2016.
* 1 2 Morgane Thery-Legrix, « Nisha Ayub : Icône des transgenres en Malaisie », Paris Match, 30 mai 2016.
* 1 2 3 4 5 Agence France Presse, « Nisha Ayub: le long et difficile combat d'une militante transgenre » Arxivat 2016-10-05 a Wayback Machine., An Nahar, 30 mai 2016.
* ↑ (anglès) « Malaysia’s Nisha Ayub Was Thrown in Prison For Being Transgender », The Daily Beast, 30 avril 2015.
* ↑ (anglès) « Nisha dedicates Women of Courage Award to all transwomen », The Star, 30 mars 2016.
* ↑ (anglès) « Malaysian activist Nisha Ayub is first transgender to win US Women of Courage award » Arxivat 2016-05-09 a Wayback Machine., Asian Correspondent, 30 mars 2016.
* ↑ (anglès) Vanessa Shurentheran, « Malaysia’s courageous transgender Nisha Ayub awarded » Arxivat 2018-09-01 a Wayback Machine., The Malaysian Times, 30 mars 2016.
* ↑ (anglès) « Asia LGBT Milestone Awards winners named » Arxivat 2018-09-01 a Wayback Machine., Gay Star News, 16 avril 2015.
* ↑ (anglès) « Nisha Ayub, Malaysia 2015 Recipient of the Alison Des Forges Award for Extraordinary Activism », Human Rights Watch, 10 août 2015.
* ↑ (anglès) « Nisha Ayub Among Recipients of 2016 U.S. International Women of Courage Award » Arxivat 2016-10-05 a Wayback Machine., Ambassade des États-Unis en Malaisie.